**Ο.Λ.Μ.Ε.**

Ερμού & Κορνάρου 2

ΤΗΛ: 210 32 30 073 – 32 21 255

www.olme.gr

e-mail: olme@otenet.gr                                          Αθήνα, 13/08/2024

Α.Π. 24

ΠΡΟΣ:

 Τα ΔΣ των ΕΛΜΕ

**Αιτήσεις για τη μονιμοποίηση των δόκιμων εκπαιδευτικών**

Το Δ.Σ. της ΟΛΜΕ σε συνέχεια των βημάτων για την μονιμοποίηση των δόκιμων εκπαιδευτικών που έχει αποστείλει, καλεί τις ΕΛΜΕ να υλοποιήσουν τις εξής ενέργειες:

1. Να προμηθευτούν τις 2 αιτήσεις για κάθε κατηγορία νεοδιόριστων συναδέλφων (2020 και 2021) που έχει στείλει η ΟΛΜΕ στα mail των ΕΛΜΕ. Για τους νεοδιόριστους του 2022 το Δ.Σ. της ΟΛΜΕ θα επανέλθει με αντίστοιχη αίτηση.

Στην περίπτωσητων νεοδιόριστων συναδέλφων που ανακλήθηκαν οι διαπιστωτικές πράξεις αποστέλλουμε ξεχωριστή αίτηση.

1. Να συγκεντρώσουν σε κάθε μια από τις ομαδικές αιτήσεις τα στοιχεία των δόκιμων συναδέλφων (ονοματεπώνυμο, πατρώνυμο, κλάδο, ΑΜ) που δεν έχουν μονιμοποιηθεί και τις αντίστοιχες υπογραφές τους. Η αίτηση γίνεται ομαδικά με έναν αριθμό πρωτοκόλλου για κάθε μια από τις 2 κατηγορίες νεοδιόριστων συναδέλφων (2020 και 2021). Σε αυτήν την αίτηση μπορεί να συμμετέχει ακόμα και ένας/μια συνάδελφος/ισσα που τυχόν έχει κάνει ατομική αίτηση το προηγούμενο διάστημα.
2. Να προγραμματίσουν την ημέρα κατάθεσης των ομαδικών αιτήσεων στις ΔΔΕ μαζικές κινητοποιήσεις.
3. Είναι σημαντικό οι ΕΛΜΕ να συγκεντρώσουν το ΑΦΜ, τη ΔΟΥ και την φωτοτυπία ταυτότητας των συγκεκριμένων συναδέλφων γιατί θα χρειαστούν για τις επόμενες νομικές ενέργειες ώστε να μην χαθεί χρόνος.

(ακολουθούν οι αιτήσεις στις επόμενες σελίδες μετά τις υπογραφές)



**(2020)**

ΕΝΩΠΙΟΝ

Της Διεύθυνσης Δευτεροβάθμιας Εκπαίδευσης…………………………….

ΑΙΤΗΣΗ ΓΙΑ ΑΥΤΟΔΙΚΑΙΗ ΜΟΝΙΜΟΠΟΙΗΣΗ

 Οι κάτωθι υπογράφοντες με την παρούσα αίτησή μας ζητάμε όπως εκδοθεί αρμοδίως η διαπιστωτική πράξη αυτοδίκαιης μονιμοποίησής μας, σύμφωνα με τις διατάξεις του άρθρου 40 του ν. 3528/2007 (ΥΚ), καθώς έχουν παρέλθει κατά πολύ τα δύο (2) έτη δοκιμαστικής υπηρεσίας.

Ειδικότερα, με την παρούσα αίτησή μας ζητάμε να αρθεί η παράνομη παράλειψη εκδόσεως της διαπιστωτικής πράξης αυτοδίκαιης μονιμοποίησης, καθώς ήδη έχει παρέλθει η νόμιμη προθεσμία για την έκδοσή της, ήτοι η προθεσμία των δύο (2) μηνών από την συμπλήρωση της διετούς δοκιμαστικής υπηρεσίας.

Σας αναφέρουμε ότι με την υπ’ αριθμ. 1510/2024 οριστική απόφαση του Τμήματος Η΄ του Διοικητικού Εφετείου Αθηνών κρίθηκε ότι «για το διάστημα κατά το οποίο εξέλιπε το ρυθμιστικό πλαίσιο υλοποίησης της διαδικασίας αξιολόγησης», ήτοι για το διάστημα μέχρι και την 8η Φεβρουαρίου 2023, ημερομηνία εκδόσεως της υπ’ αριθμ. 12980/Ε3/ΥΑ (ΦΕΚ Β΄602/8-2-2023), με την οποία εκπονήθηκε η προβλεπόμενη από το άρθρο 81 του ν. 4823/2021 ειδική ψηφιακή εφαρμογή-πλατφόρμα, δια της οποίας λαμβάνουν χώρα όλες οι προβλεπόμενες ενέργειες των εμπλεκομένων στην διαδικασία αξιολόγησης προσώπων, «ετύγχαναν εφαρμογής, συμπληρωματικώς, οι διατάξεις του άρθρου 40 παρ. 3 του ν. 3528/2007 περί μονιμοποίησης δοκίμων λόγω συμπλήρωσης διετούς πραγματικής υπηρεσίας».

Επειδή από τα ανωτέρω προκύπτει ότι η παράλειψη εκδόσεως της διαπιστωτικής πράξεως αυτοδίκαιης μονιμοποίησής μας είναι παράνομη, διότι αφ’ ενός, έχει συμπληρωθεί πραγματική διετής δοκιμαστική υπηρεσία, ενώ, αφ’ ετέρου, δεν είχαν εκδοθεί οι απαραίτητες κανονιστικές πράξεις για την εφαρμογή των διατάξεων του ν. 4823/2021,

ΖΗΤΑΜΕ

Όπως αρθεί η παράνομη παράλειψη εκδόσεως της διαπιστωτικής πράξεως αυτοδίκαιης μονιμοποίησής μας και να εκδοθεί αυτή, βάσει των διατάξεων του άρθρου 40 του ν. 3528/2007 (ΥΚ), που ίσχυαν κατά την συμπλήρωση της διετούς δοκιμαστικής υπηρεσίας μας.

Επιφυλασσόμενοι/ες παντός νομίμου δικαιώματός μας, παρακαλούμε για την άμεση ικανοποίηση του νόμιμου αιτήματός μας.

|  |  |  |  |  |  |
| --- | --- | --- | --- | --- | --- |
| **α/α** | **Ονοματεπώνυμο** | **Πατρώνυμο** | **Κλάδος** | **Α.Μ.** | **Υπογραφή** |
| **1.** |  |  |  |  |  |
| **2.** |  |  |  |  |  |
| **3.** |  |  |  |  |  |
|  |  |  |  |  |  |

(Τόπος), (ημερομηνία)

**(2021)**

ΕΝΩΠΙΟΝ

Της Διεύθυνσης Δευτεροβάθμιας Εκπαίδευσης…………………………….

ΑΙΤΗΣΗ ΓΙΑ ΑΥΤΟΔΙΚΑΙΗ ΜΟΝΙΜΟΠΟΙΗΣΗ

 Οι κάτωθι υπογράφοντες, με την παρούσα αίτησή μας, ζητάμε όπως εκδοθεί αρμοδίως η διαπιστωτική πράξη αυτοδίκαιης μονιμοποίησής μας, σύμφωνα με τις διατάξεις του άρθρου 40 του ν. 3528/2007 (ΥΚ), καθώςέχουν παρέλθει κατά πολύ τα δύο (2) έτη δοκιμαστικής υπηρεσίας.

Ειδικότερα, με την παρούσα αίτησή μας ζητάμε να αρθεί η παράνομη παράλειψη εκδόσεωςτης διαπιστωτικής πράξης αυτοδίκαιης μονιμοποίησής, καθώς ήδη έχει παρέλθει η νόμιμη προθεσμία για την έκδοσή της, ήτοι η προθεσμία των δύο (2) μηνών από την συμπλήρωση της διετούς δοκιμαστικής υπηρεσίας.

Κατά την ημερομηνία συμπλήρωσης της διετούς δοκιμαστικής υπηρεσίας μας υπήρχε το ρυθμιστικό πλαίσιο εφαρμογής του ν. 4823/2021, ωστόσο οι κανονιστικές πράξεις εξεδόθησαν κατά τον μήνα Ιανουάριο και Φεβρουάριο του 2023, χωρίς να καταλείπεται ο απαραίτητος χρόνος για την διενέργεια των υλικών πράξεων που απαιτούντο από τα αρμόδια διοικητικά όργανα για την ολοκλήρωση της αξιολόγησή μας. Συνεπώς, η Διοίκηση δεν μπορεί να αντιτάσσει την αδυναμία ενέργειάς της εντός του συγκεκριμένου χρονικού πλαισίου, ήτοι έως την 31η Αυγούστου 2023, ημερομηνία κατά την οποία συμπληρούται ο πραγματικός χρόνος δόκιμης υπηρεσίας μας.

ΖΗΤΑΜΕ

Όπως αρθεί η παράνομη παράλειψη εκδόσεως της διαπιστωτικής πράξεως αυτοδίκαιης μονιμοποίησής μας και να εκδοθεί αυτή, βάσει των διατάξεων του άρθρου 40 του ν. 3528/2007 (ΥΚ), που ίσχυαν κατά την συμπλήρωση της διετούς δοκιμαστικής υπηρεσίας μας.

Επιφυλασσόμενοι/ες παντός νομίμου δικαιώματός μας, παρακαλούμε για την άμεση ικανοποίηση του νόμιμου αιτήματός μας.

|  |  |  |  |  |  |
| --- | --- | --- | --- | --- | --- |
| **α/α** | **Ονοματεπώνυμο** | **Πατρώνυμο** | **Κλάδος** | **Α.Μ.** | **Υπογραφή** |
| **1.** |  |  |  |  |  |
| **2.** |  |  |  |  |  |
| **3.** |  |  |  |  |  |
|  |  |  |  |  |  |

(Τόπος), (ημερομηνία)

**(Αυτοδίκαιη μονιμοποίηση)**

ΕΝΩΠΙΟΝ

Της Διεύθυνσης Δευτεροβάθμιας Εκπαίδευσης…………………………….

ΑΙΤΗΣΗ ΓΙΑ ΑΥΤΟΔΙΚΑΙΗ ΜΟΝΙΜΟΠΟΙΗΣΗ

 Οι κάτωθι υπογράφοντες με την παρούσα αίτησή μαςζητάμε όπως εκδοθεί αρμοδίως η διαπιστωτική πράξη αυτοδίκαιης μονιμοποίησής μας, σύμφωνα με τις διατάξεις του άρθρου 40 του ν. 3528/2007 (ΥΚ), καθώς έχουν παρέλθει κατά πολύ τα δύο (2) έτη δοκιμαστικής υπηρεσίας.

Ειδικότερα, με την παρούσα αίτησή μας ζητάμε να ανακληθούν οι με αριθμ. (αριθμοί απόφασης με την οποία ανακαλούνται οι προγενέστερες πράξεις μονιμοποίησης) προγενέστερες αποφάσεις ανάκλησης της μονιμοποίησής μας.

Σας αναφέρουμε ότι με την υπ’ αριθμ. 1510/2024 οριστική απόφαση του Τμήματος Η΄ του Διοικητικού Εφετείου Αθηνών κρίθηκε ότι «για το διάστημα κατά το οποίο εξέλιπε το ρυθμιστικό πλαίσιο υλοποίησης της διαδικασίας αξιολόγησης», ήτοι για το διάστημα μέχρι και την 8η Φεβρουαρίου 2023, ημερομηνία εκδόσεως της υπ’ αριθμ. 12980/Ε3/ΥΑ (ΦΕΚ Β΄602/8-2-2023), με την οποία εκπονήθηκε η προβλεπόμενη από το άρθρο 81 του ν. 4823/2021 ειδική ψηφιακή εφαρμογή-πλατφόρμα, δια της οποίας λαμβάνουν χώρα όλες οι προβλεπόμενες ενέργειες των εμπλεκομένων στην διαδικασία αξιολόγησης προσώπων, «ετύγχαναν εφαρμογής, συμπληρωματικώς, οι διατάξεις του άρθρου 40 παρ. 3 του ν. 3528/2007 περί μονιμοποίησης δοκίμων λόγω συμπλήρωσης διετούς πραγματικής υπηρεσίας».

Επιπροσθέτως, η ως άνω οριστική απόφαση έκρινε ότι με βάση τις γενικές αρχές του διοικητικού δικαίου, ανάκληση διοικητικής πράξης δεν επιτρέπεται για διαφορετική εκτίμηση των ίδιων πραγματικών περιστατικών.

Επειδή από τα ανωτέρω προκύπτει ότι οι αποφάσεις με αριθμ. (αριθμοί απόφασης με την οποία ανακαλούνται οι προγενέστερες πράξεις μονιμοποίησης) είναι παράνομες, διότι έχει συμπληρωθεί πραγματική διετής δοκιμαστική υπηρεσία, ενώ δεν είχαν εκδοθεί οι απαραίτητες κανονιστικές πράξεις για την εφαρμογή των διατάξεων του ν. 4823/2021, και επιπροσθέτως είναι ανεπίτρεπτη η διαφορετική εκτίμηση των ίδιων πραγματικών περιστατικών,

ΖΗΤΑΜΕ

Όπως ανακληθούν οι αποφάσεις με αριθμ. (αριθμοί απόφασης με την οποία ανακαλούνται οι προγενέστερες πράξεις μονιμοποίησης) με τις οποίες ανακλήθηκαν οι προγενέστερες (αριθμοί απόφασης μονιμοποίησης) απόφασεις περί μονιμοποίησής μας, ώστε να αναβιώσουν οι προγενέστερες νόμιμες πράξεις μονιμοποίησής μας, βάσει των διατάξεων του άρθρου 40 του ν. 3528/2007 (ΥΚ), που ίσχυαν κατά την συμπλήρωση της διετούς δοκιμαστικής υπηρεσίας μας.

Επιφυλασσόμενοι/ες παντός νομίμου δικαιώματός μας, παρακαλούμε για την άμεση ικανοποίηση του νόμιμου αιτήματός μας.

|  |  |  |  |  |  |  |  |
| --- | --- | --- | --- | --- | --- | --- | --- |
| **α/α** | **Ονοματεπώνυμο** | **Πατρ.** | **Κλάδος** | **Α.Μ.** | **Αριθμ. ανάκλησης μονιμοποίησης** | **Αριθμ. απόφασης μονιμοποίησης** | **Υπογραφή** |
| **1.** |  |  |  |  |  |  |  |
| **2.** |  |  |  |  |  |  |  |
| **3.** |  |  |  |  |  |  |  |
|  |  |  |  |  |  |  |  |

(Τόπος), (ημερομηνία)